VENDIM
Nr. 187, datë 16.11.2020

MBI FILLIMIN E PROCEDURËS PËR LICENCIMIN E SHOQËRISË “HEC ZALL XHUXHË” SHPK NË VEPRIMTARINË E PRODHIMIT TË ENERGJISË ELEKTRIKE, NGA HEC “XHUXHË 1”, ME KAPACITET TË INSTALUAR 3487 kW DHE HEC “XHUXHË 2”, ME KAPACITET TË INSTALUAR 1254 kW, DHE ME KAPACITET TOTAL TË INSTALUAR 4741 kW

Në mbështetje të nenit 16 dhe nenit 37, pika 2, germa “a” dhe nenit 38, të ligjit nr. 43/2015, “Për sektorin e energjisë elektrike”, të ndryshuar; nenit 4, pika 1, germa “a”, nenit 5, pika 1, germa “a”, nenit 10, pika 3 dhe 11, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, të ndryshuar, si dhe nenit 19, pika 1, germa “a”, të “Rregullores së organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 16.11.2020, mbasi shqyrtoi relacionin nr. 119/4 prot., datë 12.11.2020, të Drejtorisë së Licencimit, Autorizimeve dhe Mbikëqyrjes mbi aplikimin e shoqërisë “Hec Zall Xhuxhë” sh.p.k. për licencim në veprimtarinë e prodhimit të energjisë elektrike,
konstatoi se: 
- Shoqëria “Hec Zall Xhuxhë” sh.p.k., me shkresën e protokolluar në ERE me nr. 1165 prot., datë 3.11.2020, ka paraqitur kërkesën për licencim në veprimtarinë e prodhimit të energjisë elektrike. 
- Shoqëria “Hec Zall Xhuxhë” sh.p.k. është regjistruar pranë Qendrës Kombëtare të Biznesit (QKB-së) në datën 1.10.2013, dhe mban statusin e shoqërisë me përgjegjësi të kufizuar (sh.p.k.).
- Shoqëria rezulton palë e kontratës së koncesionit nr. 10329 rep., nr. 3323 kol., datë 9.9.2013, “Kontratë koncesioni për ndërtimin e hidrocentraleve Zall Xhuxhë nr. 1 dhe Zall Xhuxhë nr. 2”. 
- Shoqëria ka depozituar kontratën shtesë të koncesionit nr. 173 rep., nr. 248/4 kol., datë 19.3.2018, “Për disa ndryshime në kontratën e koncesionit të formës “BOT” (ndërtim, operim, transferim) për ndërtimin e hidrocentraleve “Zall Xhuxhë nr. 1” dhe “Zall Xhuxhë 2”, e duhet të depozitojë në ERE edhe kontratën bazë të koncesionit nr. 10329 rep., nr. 3323 kol., datë 9.9.2013.
Në lidhje me mungesën e dokumentacionit, apo dokumentacionit të paraqitur jo në formën e parashikuar nga rregullorja, që ka të bëjë me: 
Aplikanti ka përcjellë në formatin fotokopje një pjesë të dokumentacionit, që sipas kërkesave të nenit 8, pika 3, të rregullores, duhet të paraqiten në formatin origjinal apo të njehsuara me origjinalin. 
 Formati dhe dokumentacioni për aplikim, është plotësuar nga aplikanti, si më poshtë:
Neni 9, pika 1, germat: “a”, “b”, “c”. Plotësuar pjesërisht. 
Dokumentacioni juridik, administrativ dhe pronësor, është plotësuar nga aplikanti, si më poshtë:
Neni 9, pika 2, germat: “a”/“b” (akti i themelimit/statuti nëse është hartuar si dokument i ndryshëm/i veçantë nga akti i themelimit). Plotësuar pjesërisht. Germa “d” (Vërtetim që shoqëria dhe drejtuesit kryesorë të saj në rastin e personave juridikë, nuk janë të përfshirë në një proces penal të filluar nga organet e drejtësisë (vërtetim nga prokuroria dhe gjykata). Pa plotësuar. 
[bookmark: _GoBack]- Germa “e” (struktura e ndërtimit dhe funksionimit administrativ të shoqërisë sipas pozicioneve dhe profileve përkatëse. Në rastin e aplikimeve për licencë prodhimi të energjisë elektrike kërkohet paraqitja e licencës për drejtues teknik elektrik). Pa plotësuar. 
- Germa “f” (Marrëveshje koncesioni apo çdo formë tjetër e marrëveshjes, në rastet e aplikueshme, të lidhur me institucionet përgjegjëse të ngarkuara me ligj, në përputhje me kuadrin ligjor përkatës, si dhe ndryshim të këtyre akteve). Plotësuar pjesërisht. Shoqëria duhet të depozitojë në ERE kontratën e koncesionit nr. 10329 rep., nr. 3323 kol., datë 9.9.2013, “Kontratë koncesioni për ndërtimin e hidrocentraleve Zall Xhuxhë nr. 1 dhe Zall Xhuxhë nr. 2”.
- Germa “g” (dokumente që vërtetojnë pronësinë e aplikuesit në zonat ku do të shtrihet projekti (kontrata shit-blerjeje, kontrata qiraje, akte dhurimi, kontrata premtim shit-blerjeje, marrëveshje me subjektet që kanë në pronësi zonat ku shtrihet projekti). Pa plotësuar.
Dokumentacioni financiar dhe fiskal: 
Neni 9, pika 3, germa “a” (vërtetimi për shlyerjen e tatim-taksave dhe detyrimeve ndaj Institucionit të Sigurimeve Shoqërore). Pa plotësuar. 
- Germa “b” (bilancin financiar të tri viteve të fundit/ose të kohës së ekzistencës së shoqërisë (për shoqëritë me ortakë, shoqëri të tjera, paraqitja e bilancit të këtyre të fundit). Plotësuar pjesërisht. 
- Shoqëria duhet të depozitojë pasqyrat financiare për vitin 2019.
- Germa “c” (dokumente që vërtetojnë aftësinë ose mbështetjen financiare të aplikuesit). Pa plotësuar. 
Dokumentacioni teknik për HEC:
- Neni 9, pika 4.1.1. Të dhëna teknike për HEC. Plotësuar pjesërisht.             
- Neni 9, pika 4.1.2. Të dhëna teknike për bllokun e transformimit dhe lidhjen me sistemin, Plotësuar pjesërisht. Shoqëria duhet të plotësojë emërtesën e skemës së lidhjes së përcjellësve për të tri Hec-et.
- Neni 9, pika 4.1.3. Dokumentacioni teknik dhe grafik:
- Germa “a”. Paraqitjen e përgjithshme skematike të centralit në format A1. Pa plotësuar.
- Germa “b”. Një diagramë elektrike në format A1 të agregateve dhe bllokut të transformimit, ku të evidentohen qartë pika e lidhjes me sistemin dhe pika e matjes. Pa plotësuar. 
- Germa “c”. Shtrirja gjeografike e vendit ku do të ngrihet apo zhvillohet veprimtaria duke dhënë referencat ekzakte (numër parcele, numër regjistri kadastre) dhe të paraqitura në hartë me shkallë 1: 25000. Pa plotësuar.
- Germa “d”. Një hartë topografike ku të paraqitet gjurma e linjës transmetuese në shkallë 1: 25000. Pa plotësuar
Neni 9, pika 4.1.4. Dokumentacioni tekniko-ekonomik: Germa a. Studimi i fizibilitetit. Pa plotësuar. 
- Germa c. Oponenca teknike e projektit. Plotësuar pjesërisht. Shoqëria duhet të paraqesë të plotë dokumentin e raportit të oponencës teknike.
- Germa e. Miratimi i projektit të zbatimit nga Ministria e Infrastrukturës dhe Energjisë (MIE). Pa plotësuar. 
Për gjithë sa më sipër, do të njoftohet subjekti, që në bazë të neneve 10, pika 10 dhe 11, të “Rregullores për procedurat dhe afatet për dhënie, modifikimin, transferimin, rinovimin ose heqjen e licencave në sektorin e energjisë elektrike”, t’i paraqesë ato brenda afateve.
Për gjithë sa më sipër cituar, Bordi i ERE-s

VENDOSI:

1. Të fillojë procedurën për licencimin e shoqërisë “Hec Zall Xhuxhë” sh.p.k. në veprimtarinë e prodhimit të energjisë elektrike, nga HEC “Zall Xhuxhë 1”, me kapacitet të instaluar 3487 kW, dhe HEC “Zall Xhuxhë 2”, me kapacitet të instaluar 1254 kW, dhe kapacitet total të instaluar 4741 kW.
2. Drejtoria e Licencimit, Autorizimeve dhe Mbikëqyrjes të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

